b'\n_START_ARTICLE_\nStalag 330\n_START_PARAGRAPH_\nStalag 330 var en tysk krigsfangeleir ved Tverrelva i Saga, Alta under andre verdenskrig._NEWLINE_Leiren var i drift i \xc3\xa5rene fra 1941 til 1945, og fangene var hovedsakelig sovjetere, men det var ogs\xc3\xa5 serbere og tsjekkere der. P\xc3\xa5 gitte tidspunkt kunne det v\xc3\xa6re over 1\xc2\xa0000 krigsfanger i leiren._NEWLINE_Fangen ble satt til bygging av anlegg i regi av okkupantene, sn\xc3\xb8rydding, veiarbeid m.m. Vinterstid ble flere fanger satt til \xc3\xa5 sage is p\xc3\xa5 Skogvannet like i n\xc3\xa6rheten til tyskernes fryserier. Galgen ble visstnok flittig brukt. Forholdene beskrives som grufulle, fangene ble drevet hardt med arbeidsdager p\xc3\xa5 opp mot 14 timer, som regel nesten uten mat og pauser. Fangene ble sv\xc3\xa6rt d\xc3\xa5rlig kledt for vinterlige forhold. Kun de aller sterkeste overlevde denne tilv\xc3\xa6relsen.'